##### Meža pētīšanas stacija

#### IZSOLES NOLIKUMS

2025. gada 19. marta lauksaimniecības zemes nomas **rakstiskai** izsolei

1. Izsoles organizētājs: Meža pētīšanas stacija, reģ. Nr. 90010256120, turpmāk – Izsolītājs.
2. Izsoles objekti – lauksaimniecībā izmantojamu zemes gabalu noma:

|  |  |  |  |  |  |
| --- | --- | --- | --- | --- | --- |
| Izsoles objekta Nr. | Īpašuma nosaukums | Zemes vienības kadastra apzīmējums | Iznomājamā zemes gabala platība, ha | Nomas maksas sākuma cena, EUR/gadā bez PVN | Nomas līguma periods |
| **1.** | Auces nov., Vecauces pag., "Meža pētīšanas stacija" | 46250020025 | 1,529 | 227,52 | 01.04.2025. – 31.12.2030. |
| **2.** | Auces nov., Bēnes pag., "Meža pētīšanas stacija" | 46500020076 | 6,477 | 962,74 | 01.04.2025. – 31.12.2030. |
| **3.** | Auces nov., Vītiņu pag., "Meža pētīšanas stacija" | 46940030096 | 1,658 | 246,72 | 01.04.2025. – 31.12.2030. |
| **4.** | Auces nov., Vītiņu pag., "Meža pētīšanas stacija" | 46940030096 | 0,137 | 28,00 | 01.04.2025. – 31.12.2030. |

1. Izsole notiks 2025. gada 19. martā plkst. 14.00 Meža pētīšanas stacijā, Pārupes ielā 5, Jaunkalsnavā, Kalsnavas pag., Madonas nov.
2. Izsolē var piedalīties juridiskas un fiziskas personas (turpmāk – izsoles dalībnieki).
3. Izsole tiek organizēta saskaņā ar Ministru kabineta 2018. gada 19. jūnija noteikumiem Nr. 350 „Publiskas personas zemes nomas un apbūves tiesības noteikumi”.
4. Pieteikumu iesniegšanas vieta: Meža pētīšanas stacijā, Pārupes ielā 5, Jaunkalsnavā, Kalsnavas pag., Madonas nov., LV-4860.
5. Pieteikumu iesniegšanas termiņš: līdz 2025. gada 19. martā plkst. 14.00.
6. Pieteikumu iesniegšanas kārtība:
   1. Pieteikumu iesniedz, aizpildot pieteikuma veidlapu, kuru var saņemt pie Izsolītāja vai interneta vietnēs <https://www.agenturamps.lv/lv/ipasumi/izsole/> vai <https://sludinajumi.vni.lv/advertisements/rent>;
   2. Iesniedzot pieteikumu, papildus jāiesniedz:
      1. pilnvara, kura apliecina uzņēmuma pārstāvības tiesības, ja uzņēmumu izsolē pārstāv persona, kuras pārstāvības tiesības nav reģistrētas Uzņēmumu reģistrā;
      2. ārvalstīs reģistrētai personai izziņa, kuru izsniegusi VID līdzvērtīga nodokļu administrācijas iestāde attiecīgajā valstī un kura izdota ne agrāk kā vienu mēnesi pirms pieteikuma iesniegšanas brīža, par to, ka personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas pārsniedz 150 *euro*.
   3. Izsoles dalībnieks pieteikumu izsolei un ar to saistītos dokumentus iesniedz vai iesūta līdz Nolikuma 7. punktā norādītajam termiņam Nolikuma 6. punktā norādītajā adresē.
   4. Iesniedzot pieteikumu, iesniedzējs ar parakstu apliecina sniegto ziņu pareizību, ka ir iepazinies ar izsoles Nolikumu, nomas līguma projekta nosacījumiem, ka viņam nav pretenziju pret izsolāmo objektu faktisko stāvokli.
   5. Izsoles pieteikumu un pārējos dokumentus izsoles dalībnieks sagatavo latviešu valodā. Gadījumā, ja oriģinālie dokumenti ir svešvalodā, šiem dokumentiem izsoles dalībnieks pievieno tulkojumu latviešu valodā ar apliecinājumu par tulkojuma pareizību.
   6. Pieteikumā izsoles dalībnieks norāda informāciju, uz kuriem izsoles objektiem tas pretendē un savu piedāvāto izsoles objekta nomas maksas cenu EUR/gadā bez PVN;
   7. Pieteikumu rakstiskajai izsolei iesniedz slēgtā aploksnē, uz kuras norādīts:
      1. teksts:

*Meža pētīšanas stacijai*

*Pieteikums 2025. gada 19. marta* *rakstiskajai zemes nomas izsolei*

* + 1. izsoles dalībnieka nosaukums un adrese;
  1. Izsoles dalībnieks pieteikumu iesniedz vai iesūta uz Nolikuma 6. punktā norādīto adresi.
  2. Pieteikumu iesniedz ne vēlāk kā līdz Nolikuma 7. punktā norādītajam termiņam.
  3. Pieteikumu nevar iesniegt elektroniskā veidā, tas jāiesniedz slēgtā aploksnē atbilstoši šī Nolikuma prasībām.
  4. Pēc pieteikuma iesniegšanas izsoles komisijai izsoles dalībnieks nevar grozīt vai papildināt iesniegto piedāvājumu;
  5. Pēc Nolikuma 7. punktā noteiktā termiņa atsūtītie un iesniegtie pieteikumi netiek ņemti vērā;
  6. **Pēc izsoles Nolikuma 3. punktā norādītā izsoles sākuma laika izsoles dalībnieks nevar atsaukt savu piedāvājumu.**
  7. Ja pieteikums nav sagatavots atbilstoši šī Nolikuma prasībām, tas tiek uzskatīts par nederīgu un izsolē netiek izskatīts.

1. Izsolē kā izsoles dalībnieks nevar piedalīties persona:
   1. ja tā nav izpildījusi iepriekšējās līgumsaistības ar Meža pētīšanas staciju;
   2. ja tā nav iesniegusi izsoles komisijai Nolikumā minētos dokumentus;
   3. ja tai ir VID administrēto nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*;
   4. ja tā nav ievērojusi šī Nolikuma prasības.
2. Apliecinājums tam, ka izsoles dalībniekam nav Nolikuma 9.3. punktā minēto nodokļu parādu, ir:
   1. izsoles komisijas no VID publiskojamo datu bāzes izdrukāta aktuāla elektroniskā izziņa;
   2. izsoles dalībnieka iesniegta VID izziņa, kas izdota vēlāk kā Nolikuma 10.1. punktā minētā izziņa;
   3. izsoles dalībnieka apliecināta izdruka no VID Elektroniskās deklarēšanās sistēmas Nodokļu maksātāju datu sistēmas par nodokļu nomaksas faktisko stāvokli, kas veikta vēlāk kā izdota Nolikuma 10.1. punktā minētā izziņa;
   4. ārvalstīs reģistrētām personām Nolikuma 8.2.2. punktā minētā izziņa.
3. Nomas maksas sākumcena (EUR/gadā) noteikta katram izsoles objektam atsevišķi. Sākumcenas apmērs norādīts Izsoles objektu sarakstā bez PVN.
4. Izsoles dalībniekiem ir pienākums pirms izsoles iepazīties ar Nolikumu, izsoles objektu sarakstu, zemes gabala nomas līguma nosacījumiem.
5. Izsoles dalībniekiem ir tiesības pirms izsoles iepazīties ar izsoles objektiem dabā.
6. Izsoles dalībnieku reģistrācija notiks 2025. gada 19. martā no plkst. 13.00 līdz 14.00.
7. Izsoles veids: rakstiska ar vairāksolīšanu.
8. Izsoles dalībnieki par izsoles objektu solīto cenu piedāvā, rakstiski sastādot piedāvājumu pieteikuma veidlapā saskaņā ar šī Nolikuma 8. punkta nosacījumiem.
9. Mutiski piedāvājumi rakstiskajā izsolē ir aizliegti.
10. Izsoles dalībniekam nav obligāta prasība piedalīties izsolē klātienē.
11. Ja izsoles dalībnieks piedalās izsolē klātienē, izsoles dalībnieks pēc izsoles komisijas pieprasījuma uzrāda pasi vai personas apliecību (elektronisko identifikācijas karti).
12. Izsoles dalībniekam aizliegts uzaicināt ierasties izsolē nepiederošas personas, izņemot 1 (vienu) viņa izraudzītu fizisku personu – palīgu, ja izsoles dalībnieks pārkāpj šo prasību, izsoles komisijai ir tiesības nepielaist izsoles dalībnieku tālākā izsolē un izraidīt viņu no izsoles telpas (vietas).
13. Izsoles komisijas priekšsēdētājs izsoles gaitā var izsludināt pārtraukumus.
14. Izsoles komisijas priekšsēdētājam ir tiesības izraidīt no izsoles norises telpas (vietas) personas, kuras traucē izsoles gaitu.
15. Izsoles komisija izsoles dalībnieku klātbūtnē atver aploksnes ar iesniegtajiem pieteikumiem to iesniegšanas secībā un:
    1. atzīst par nederīgiem izsoles Nolikuma prasībām neatbilstīgus pieteikumus;
    2. sastāda izsoles protokolu, norādot tajā pieteikumu iesniegšanas secībā pieteikumu iesniegšanas laiku, izsoles dalībniekus un to piedāvātās cenas;
    3. nosaka konkrētā objekta izsoles uzvarētāju izsoles objektu numerācijas secībā, kāda norādīta izsoles objektu sarakstā.
16. Izsoles dalībniekam, ja tas nepiedalās izsolē klātienē, izsoles rezultāti tiek paziņoti rakstiski, nosūtot izsoles rezultātus uz izsoles dalībnieka pieteikumā minēto e-pasta adresi.
17. Izsoles objekta nomas tiesības iegūst tas izsoles dalībnieks, kurš nosolījis augstāko nomas maksu. Ja pēc visu aplokšņu atvēršanas izrādās, ka vairāki izsoles dalībnieki piedāvājuši vienādu augstāko cenu, izsoles rīkotājs turpina izsoli, pieņemot rakstiskus piedāvājumus no personām, kuras piedāvājušas vienādu augstāko cenu.
18. Izsoles komisijai ir tiesības atrisināt jautājumus, kuri rodas izsoles gaitā un nav atrunāti šajā Nolikumā, saskaņā ar spēkā esošajiem normatīvajiem aktiem.
19. Organizēta brīvprātīga izsoles apskate tiek organizēta 2025. gada 17. martā, plkst. 10.00, tikšanās vieta pie Vecauces pils, Aucē, Akadēmijas ielā 11. Objektu apskatei nepieciešams pieteikties vismaz vienu darba dienu iepriekš, kontaktpersona: Meža pētīšanas stacijas Jelgavas informācijas centra vadītājs Andris Rimicāns, tālrunis 27826405.

Pielikumi:

1. Pieteikuma veidlapa;
2. Līguma projekts.

Izsoles komisijas priekšsēdētājs M. Pūce

2025. gada 6. marts

Pūce 29294032

[maris.puce@agenturamps.lv](mailto:maris.puce@agenturamps.lv)